এ দিকে ওবায়দুল কাদেররা এক-এগারোর গন্ধ পাচ্ছেন বলে জানিয়েছেন। তার ধারণাকে অমূলক বলে চালিয়ে দেয়া যাচ্ছে না। অরাজনৈতিক ব্যক্তিদের দিয়ে রাজনৈতিক সমস্যার সমাধান সম্ভব নয়। এ কথাগুলো আমরা অনেক বলেছি। ক্ষমতা হাতে পেয়ে আওয়ামী লীগ যেন হুঁশ হারিয়ে ফেলেছে। এক-এগারো আমাদের এগিয়ে নেয়নি। বরং অনেক পিছিয়ে দিয়েছে। কাজেই এ ধরনের হঠকারিতামূলক এক-এগারোর আগমন রাজনীতিবিদরাই বন্ধ করতে পারেন। এ জন্য দরকার নির্বাচনসহায়ক সরকারের অধীনে একটি জাতীয় নির্বাচন অনুষ্ঠান। এখনো সেই সময় ফুরিয়ে যায়নি। জানি না আরেকটি এক-এগারোর গন্ধ ওবায়দুল কাদেরদের হুঁশ ফেরাবে কি না।